CELEX: 32013R0053
Language: fi
Date: 2013-01-22 00:00:00
Title: Komission täytäntöönpanoasetus (EU) N:o 53/2013, annettu 22 päivänä tammikuuta 2013 , tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun neuvoston asetuksen (EY) N:o 1183/2005 muuttamisesta

23.1.2013   
            
            
               FI
            
            
               Euroopan unionin virallinen lehti
            
            
               L 20/46
            
         
      KOMISSION TÄYTÄNTÖÖNPANOASETUS (EU) N:o 53/2013,
   annettu 22 päivänä tammikuuta 2013,
   tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan annetun neuvoston asetuksen (EY) N:o 1183/2005 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen rajoittavien erityistoimenpiteiden käyttöönotosta Kongon demokraattista tasavaltaa koskevaa aseidenvientikieltoa rikkovia henkilöitä vastaan 18 päivänä heinäkuuta 2005 annetun neuvoston asetuksen (EY) N:o 1183/2005 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (EY) N:o 1183/2005 liitteessä I on luettelo luonnollisista henkilöistä, oikeushenkilöistä, yhteisöistä ja muista elimistä, joita asetuksessa tarkoitettu varojen ja taloudellisten resurssien jäädyttäminen koskee.
            
         
               (2)
            
            
               Yhdistyneiden kansakuntien turvallisuusneuvoston pakotekomitea lisäsi 31 päivänä joulukuuta 2012 kaksi luonnollista henkilöä ja kaksi yhteisöä luetteloon henkilöistä ja yhteisöistä, joita varojen jäädyttäminen koskee.
            
         
               (3)
            
            
               Sen vuoksi asetuksen (EY) N:o 1183/2005 liitettä I olisi muutettava.
            
         
               (4)
            
            
               Jotta tässä asetuksessa säädetyt toimenpiteet olisivat tehokkaita, asetuksen olisi tultava voimaan viipymättä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1183/2005 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä tammikuuta 2013.
      
         
            Komission puolesta, puheenjohtajan nimissä
         
         
            Ulkopolitiikan välineiden hallinnon päällikkö
         
      
   
   
      (1)  EUVL L 193, 23.7.2005, s. 1.
   
      LIITE
      Muutetaan asetuksen (EY) N:o 1183/2005 liite I seuraavasti:
      
                  1)
               
               
                  Lisätään otsikon A. LUONNOLLISET HENKILÖT alle kohdat seuraavasti:
                  
                              a)
                           
                           
                              
                                 ”Eric Badege. Syntynyt 1971. Asetuksen 5 artiklan 1 kohdan b alakohdassa tarkoitettu nimeämispäivä: 31.12.2012.”
                              
                           
                        
                              b)
                           
                           
                              
                                 ”Jean-Marie Lugerero Runiga. Syntynyt vuoden 1960 tienoilla. Asetuksen 5 artiklan 1 kohdan b alakohdassa tarkoitettu nimeämispäivä: 31.12.2012.”
                              
                           
                        
            
                  2)
               
               
                  Lisätään otsikon B. OIKEUSHENKILÖT, YHTEISÖT JA MUUT ELIMET alle kohdat seuraavasti:
                  
                              a)
                           
                           
                              
                                 ”Forces Democratiques De Liberation Du Rwanda (alias a) FDLR, b) Force Combattante Abacunguzi, c) FOCA, d) Combatant Force for the Liberation of Rwanda). Sähköpostiosoitteet: Fdlr@fmx.de; fldrrse@yahoo.fr; fdlr@gmx.net. Sijainti: Pohjois- ja Etelä-Kivu, Kongon demokraattinen tasavalta. Asetuksen 5 artiklan 1 kohdan b alakohdassa tarkoitettu nimeämispäivä: 31.12.2012.”
                              
                           
                        
                              b)
                           
                           
                              
                                 ”M23 (alias Mouvement Du 23 Mars). Asetuksen 5 artiklan 1 kohdan b alakohdassa tarkoitettu nimeämispäivä: 31.12.2012.”